Downloaded from YTS.MX
Official YIFY movies site: YTS.MX
‏[ضابط] مينفعش الوقفة هنا يا باشا.
‏يلا بسرعة!
‏- السلام عليكم. ‏- وعليكم السلام.
‏- الرجاله جاية منين؟ ‏- من الساحل الشمالي.
‏- "هاسيندا". ‏- الرخص والبطايق.
‏حاضر.
‏[صوت إطلاق النار]
‏[صوت انفجار]
‏[صوت إطلاق النار]
‏[صوت إطلاق نار كثيف]
‏[صوت انفجارات]
‏[مذيعة] التفجيرات الإرهابية.
‏إن هذه التفجيرات تستهدف ‏أمن "مصر" واستقرارها...
‏[رجل] يا ولاد الكلب يا كفرة.
‏عايزين إيه الناس ديه من البلد؟
‏لا وبيتكلمولك في الدين ‏يا باش مهندس "صفوت".
‏حسبنا الله ونعم الوكيل.
‏اليانسون يا باش مهندس "خالد".
‏[صوت هاتف يرن]
‏صباح الخير، معالي الوزير، ‏صباح الخير، "كمال" بيه.
‏[رجل] اقعد.
‏معالي الوزير أستدعاك بالاسم ‏يا "محمد" يا "عبد العزيز".
‏شرف ليا يا أفندم.
‏إيه رأيك في اللي حصل يا "محمد"؟
‏هيحصل كل يوم ‏لو مسيطرناش على الموقف معاليك.
‏وإيه اللي مخلينا مش عارفين ‏نسيطر على الموقف؟
‏معالي الوزير، اللي بيميز الناس ‏دول عننا مش إنهم أذكى ولا أقوى.
‏اللي بيميزهم عنصر مهم اسمه اللاهوية.
‏[محمد] يعني هما ناس من الجانب المعتم.
‏[محمد] أما احنا كداخلية،
‏فلينا مواقعنا وكماينا ‏بزينا اللي مخلينا هدف قدامهم.
‏يعني هما عارفنا واحنا مش عارفنهم.
‏لا، عارفنهم يا "محمد".
‏ما كل الناس عارفاهم يا فندم، بس مفيش أدلة.
‏مفيش أدلة واضحة.
‏محسسين الناس إننا مبالغين في أفعالنا.
‏[محمد] أو إننا متجاوزين القانون باحتجازهم.
‏أو إننا بننسب أي خلل أمني ليهم ‏عشان نداري على سوء الإدارة.
‏[يسعل]
‏أنا آسف يا فندم، ‏طبعاً أنا بتكلم عن طريقة تفكيرهم هما.
‏[الوزير] إيه خطتك يا "كمال"؟
‏هنلم قيادات الإخوة كلهم.
‏معلش يا "كمال" بيه، ‏إحنا كده بنكرر نفس القصة.
‏و هيخرجوا بكرة أو بعده ‏أو حتى بعد سنة أو سنتين.
‏إيه خطتك يا "محمد"؟
‏نفسي أمسك أي حد فيهم ‏متلبس معترف قدام الدنيا كلها.
‏متصوّر صوت وصورة.
‏كده نكون قطعنا الشك باليقين.
‏[محمد] لو اتفقنا إن هي دي الطريقة ‏اللي نشتغل بيها،
‏يبقى هنعمل زي ما "كمال" بيه قال، ‏نقبض على قيادتهم نحقق معاهم ونطلعهم،
‏عشان ما يشكّوش إننا غيرنا الطريقة.
‏إيه رأيك يا "كمال"؟
‏أنا لو عندي ضابط أكفأ منه ‏كنت شكّيت في كلامه.
‏تلاميذك يا باشا.
‏- السلام عليكم. ‏- وعليكم السلام ورحمة الله وبركاته.
‏[موسيقى تشويقية]
‏كل يوم مكانتك بتزيد عند الإخوة يا "خالد".
‏فين الفلوس؟
‏بقيت تحب المال حبّاً جمّاً يا "خالد".
‏طالما بطيع الله ورسوله ‏وأولي الأمر وبجاهد في سبيله،
‏المال والبنون زينة الحياة الدنيا.
‏وأنا عازب معنديش بنون.
‏يبقى لا مال ولا بنون؟ ‏ده حتى ما يرضيش ربنا.
‏فين الفلوس؟
‏الفلوس في شنطة عربيتك من قبل ما أدخل عليك.
‏وهتفضل كده من غير بنون؟
‏ولا هو ماينفعش تتجوز غير بنت عمك؟
‏دكتورة "فاطمة"، هو حضرتك زعلتي مني؟
‏لو اتكلمتي في المحاضرة ‏بتاعتي تاني هطردك بجد.
‏طب أنا آسفة ومش هعمل كده تاني، ماشي؟
‏ماشي.
‏ينفع دكتور محترم زيي يفضل ‏واقف قدام الباب نص ساعة مستني؟
‏وانت إيه اللي موقفك عند الباب أصلاً؟
‏أمال أدخل المحاضرة وأسألك قدام الطلبة،
‏فاتحتي باباكي في موضوعنا ‏ولا لسة يا "فاطمة"؟
‏كنت هرد عليك و أقولك لسة.
‏طب والله العظيم لو ما فاتحتيه في موضوعنا ‏وخدتيلي منه معاد لتلاقيني طابب عليكم.
‏وبراحتكم بقى، ‏تدخلونا، تطردونا، أنتوا وذوقكم.
‏هنطردكم على فكرة.
‏[رجل] من لم يرضى بقضائي ويصبر على بلائي،
‏فليخرج من أرضي وسمائي و ليتخذ ربّاً سواي.
‏تقدر أنت بقى يا فالح ‏ولا أنتي يا فالحة، تخرجوا من أرضه وسماه؟
‏لو قدرتم، أبقوا شوفولكم رب سواه.
‏وناخد اتصال.
‏معانا الأخت "أميرة" من "المنوفية".
‏اتفضلي يا أخت "أميرة".
‏[أميرة] إيه رأيك يا شيخ "مصطفى" ‏في الهجوم الإرهابي اللي حصل امبارح؟
‏إيه؟
‏[أميرة] إيه رأيك يا شيخ "مصطفى" ‏في الهجوم الإرهابي اللي حصل امبارح؟
‏أشينه وأدينه يا "أميرة".
‏أشينه وأدينه!
‏[موسيقى تصويرية]
‏إن الحمد لله نحمده ونستعينه ونستغفره،
‏ونعوذ بالله ‏من شرور أنفسنا ومن سيئات أعمالنا.
‏اللهم صل على سيدنا "محمد" في الأولين،
‏وصل على سيدنا "محمد" في الآخرين.
‏وصل على سيدنا "محمد" في الملأ الأعلى
‏- إلى يوم الدين. ‏- [الحشد] عليه الصلاة والسلام.
‏عن "أبي عبد الله الصادق" أن النبي ‏صلى الله عليه وسلم بعث سرية.
‏فلما رجعوا،
‏قال: "مرحباً بقوم قضوا الجهاد الأصغر
‏وبقي عليهم الأكبر."
‏فقيل: "يا رسول الله، وما الجهاد الأكبر؟"
‏قال: "جهاد النفس."
‏إذاً يا إخوة هناك نوعان من الجهاد.
‏الجهاد الأول، الجهاد الأصغر.
‏وهو القتال المسلح لإعلاء كلمة الإسلام.
‏- [الحشد] الله أكبر. ‏- القتال لإقامة شعائر الإيمان.
‏- [الحشد] الله أكبر. ‏- القتال من أجل تطبيق الشريعة.
‏الله أكبر.
‏قال تعالى:
‏"كُتب عليكم القتال وهو كره لكم
‏وعسى أن تكرهوا شيئاً وهو خير لكم
‏وعسى أن تحبوا شيئاً وهو شر لكم
‏والله يعلم وأنتم لا تعلمون."
‏اللي أنتوا عملتوه يا شباب هز العالم كله.
‏والداخلية عارفة ‏ومتأكدة إن احنا اللي عملنا كده.
‏ومن المتوقع إن هما ‏يسحبونا واحد ورا التاني.
‏معلش.
‏الجرح اللي جرحناه للحكومة كان غويط حبتين.
‏- [الحشد يضحك] ‏- [محمد] وانتوا فاهمين كويس،
‏مهما اتعرضنا لضغوط،
‏مهما تعرضنا لتعذيب،
‏ما بنعملش غير حاجة واحدة بس ‏وانتوا عارفينها كويس.
‏بارك الله فيكم.
‏"سعد".
‏أوامرك يا شيخ "خالد".
‏[خالد] أخويا "أحمد" فين؟
‏بيحضر درس مع الشيخ "مصطفى".
‏فنحن لا نتكلم عن حكومة بعينها،
‏ولكن نتكلم على سبيل العموم.
‏فمثلاً عندما سُئل الإمام "أحمد" ‏عن "المأمون"،
‏- و قال إنه كافر بالله العظيم... ‏- مش صحيح الكلام ده يا شيخ "مصطفى".
‏الإمام "أحمد" لا كفّر "المأمون" ‏ولا أمر بالخروج عليه.
‏وهل يجوز مقاطعة الإمام ‏أثناء إلقاء الدرس يا شيخ "أحمد"؟
‏يا شيخ "مصطفى" قاطع السائل ‏الإمام "بن باز" رحمه الله.
‏- وقد يرى أن هذا غير مستحل... ‏- [هاتف يرن]
‏ويا ترى السائل اللي قاطع الإمام "بن باز"
‏كانت رنة تلفونه حلوة ‏زي رنة تلفونك كده يا شيخ "أحمد"؟
‏[الجميع يضحكون]
‏اتفضل معايا يا شيخ "مصطفى".
‏[مذيع] في ضربة قاسمة ‏صرّح مصدر أمني في وزارة الداخلية...
‏[مذيعة] ‏قال بيان لوزارة الداخلية إنه تم القبض...
‏[مذيع] وقد بدأت النيابة العامة تحقيقاتها.
‏وما زالت الأجهزة الأمنية ‏توجه ضربات متلاحقة...
‏عايز أعرف كلامي ما بيتسمعش ليه؟
‏قولت 100 مرة مفيش دروس عند الشيخ "مصطفى".
‏لو كان اتقبض عليك واترميت ‏في المعتقل كان إيه العمل دلوقتي؟
‏اشمعنى خايف عليا أوي ‏من دروس الشيخ "مصطفى"؟
‏مع أنه بيقدم 100 برنامج في التلفزيون ‏وفي ملايين بيسمعوه وبيستفيدوا منه.
‏لو نفس الكلام اللي بيقوله للملايين ‏في التلفزيون هو اللي بيقوله ليكم في دروسه،
‏مش هيبقى عندي مشكلة.
‏"خالد"، انت ليه مش عايزني أبقى زيك؟
‏ما أنا بتمنى من ربنا إنك تبقى زيي.
‏راجل ما بعملش حاجة في حياتي غير إني ملتزم.
‏معنى كده إن الإخوة كلهم كدابين؟
‏ده انت هيبتك في الإخوة بقت أكبر ‏من هيبة الشيخ "عبد الله" ذات نفسه.
‏ليه محسسني إن أنا عيل صغير؟
‏"سعد".
‏"سعد"!
‏أمرك.
‏تاخد "أحمد" توديه للشيخ "سماحة".
‏ما يتحركش من هناك غير لما أقولك.
‏اقسم بالله إن أنت مش ‏قائد الجناح العسكري للإخوة؟
‏أقسم بالله إن أنا مش قائد ‏الجناح العسكري للإخوة.
‏[موسيقى مؤثرة]
‏أستغفر الله العظيم وأتوب إليه.
‏[رجل] طب و"خالد" ابن عمك؟
‏أنا مش مصدقة إنك بتكلمني ‏في "خالد" ده تاني.
‏"خالد" المنافق الكداب!
‏"خالد" اللي متبهدلين طول عمرنا بسببه ‏نيابة وأقسام وأمن دولة وقرف؟
‏"خالد" اللي منعني عن الدنيا كلها طول عمري
‏كأنه هو اللي أبويا مش إنتا؟
‏والله العظيم حرام عليك.
‏في ناس من رجالتك اعترفت.
‏[صوته وهو يشرب الشاي]
‏30 سنة
‏والحكومة بتسأل نفس الأسئلة.
‏حكومة لتّاتة.
‏ما تتجددو شوية بقى.
‏ما عنديش كلام أقولهولك.
‏أنت بتضيع وقتك معايا.
‏أنا ممكن أطلب طلب ‏عشان حاسس يعني إن القعدة هتطول؟
‏تؤمرلنا بس بعلبة مارلبورو أحمر ‏ومعلقتين سكر لأحسن الشاي ماسخ.
‏داعية مشهور زيك أكيد مفتح يا شيخ "مصطفى"،
‏وما يصحش يسأل السؤال ده.
‏بلاش سؤال "ماسكيني ليه".
‏بس تسمحلي يا "كمال" بيه ‏يعني أسألك سؤال صغير كدة.
‏سعادتك بتحقق معايا بقالك ‏يجي 30 سنه وبتسألني نفس الأسئلة.
‏يا ترى إيه اللي جد النهاردة بالذات يعني
‏مخليك مستوسم فيا إني أقولك إجابات جديدة؟ ‏[يضحك]
‏لا إله إلا الله.
‏[محمد] الناس دي كلها مش هنوصل معاهم لحاجة.
‏[رجل] ليه يا "محمد" بيه الكلام المحبط ده؟
‏معنى كلامك بقى ‏إن احنا ما نحققش مع حد أصلاً.
‏لأ، نحقق، مع اللي بيعمل كده فينا.
‏هو حد كان منعك إنك تمسك "خالد الدجوي"؟ ‏ما نطلع أمر من النيابة ونعتقله.
‏هو يا باشا الواد ده ‏إزاي متساب كده؟ أنا عايز أفهم.
‏أطلبلنا شاي وأنا هقولك.
‏يعني إيه الكلام ده يا عمي؟
‏أنا مش عارف أعمل إيه يا "خالد" يابني.
‏يابني حرام عليك انت كده بتظلمها.
‏أنا عايز أتكلم معاها.
‏يابني ما أنت اتكلمت معاها 100 مرة قبل كدة.
‏إن شاء الله دي آخر مرة.
‏أنا عارف إن اللي احنا فيه ده مش طبيعي.
‏بس مفيش حد بيختار حظه.
‏أنا مش خايف على نفسي.
‏أنا كبرت.
‏مش مستني يعني طلقة من "خالد" عشان أموت.
‏أنا خايف عليكي انتي.
‏"خالد" مش سوي.
‏"خالد" قلبه مليان قسوة.
‏اللي شافه في حياته خلاه جامد.
‏أنا شوفت حياته حتى من قبل هو ما يتولد.
‏أبوه كان اسمه "إسماعيل الدجوي".
‏كان راجل غلبان.
‏[محمد] كان خدام الشيخ "عبد الله".
‏وقبله خدام أخوه الكبير الشيخ "مروان".
‏وفي يوم الشيخ "عبد الله" ‏جوّز كام واحد من رجالته.
‏جوّزهم لستات غلابة من الأقاليم.
‏[أبو فاطمة] ‏وكان نصيب "إسماعيل" أخويا واحدة منهم،
‏بس كان حظه وحش.
‏خلّفت "خالد" وهربت في نفس اليوم، ‏حتى ما رضعيتوش.
‏بيقولوا غارت أكمن حظها جه في الخدام،
‏وصاحباتها اتجوزوا أسياد.
‏وكبر "خالد" في حضن أبوه،
‏وكان دايماً معاه طول الوقت ما بيفارقهوش.
‏[صوت المؤذن] الله أكبر الله أكبر.
‏لا إله إلا الله.
‏[المصلّين] السلام عليكم ورحمة الله، ‏السلام عليكم ورحمة الله.
‏[محمد] "خالد" من صغره كان عنده عزة نفس.
‏كان بيغير على أبوه.
‏يمكن ده اللي ربّى جواه إحساس ‏إنه عايز يبقى له هيبة و شأن وسط الإخوة.
‏[أبو فاطمة] ‏وبعدين "إسماعيل" اتجوز وخلّف "أحمد"،
‏وأمه توفت بعد فترة، ‏و"إسماعيل" توفي هو كمان.
‏و"خالد" هو اللي ربّى أخوه.
‏وقدر يوفّق ما بين دراسته وتربيته لأخوه.
‏اتخرج من كلية الهندسة بتقدير جيد.
‏ألف تصرف وتصرف لـ"خالد الدجوي" ‏خلوه قائد الجناح العسكري للإخوة.
‏[محمد] أصل "خالد" مش زي العيال اللي تحتيه ‏اللي عندهم هوس الجهاد،
‏ودماغهم ممسوحة. لأ.
‏ده صايع.
‏آه انقلبت عليك يا شيخ "عبد الله".
‏وعدم إظهار القوة مش ضعف، لأ.
‏ده هدوء.
‏عن "أبي هريرة" رضي الله عنه قال:
‏قال رسول الله صلى الله عليه وسلم:
‏"من خرج من الطاعة فارق الجماعة،
‏فمات، مات ميتةً جاهلية."
‏انت راجل كداب... مُفسد في الأرض.
‏[محمد] "خالد" عند الإخوة دلوقتي ‏أقوى من الشيخ "عبد الله" نفسه.
‏أنا اعتقلته مرتين.
‏اعتقلته ومشي.
‏طلع كالعادة.
‏محدش قدر يمسك عليه حاجة.
‏رفع قضية في مجلس الدولة وكسبها ورجع لشغله.
‏اللي زي "خالد" لو عرضوا عليه ‏رئاسة الجمهورية هيرفضها.
‏أصله عايز يفضل الطاووس.
‏[محمد] طاووس الإخوة.
‏الكل يتفرج على ريشه الملون،
‏ويتكلموا عن ذكائه،
‏ولو اتكلموا عن عم "إسماعيل الدجوي" ‏مايقولوش الخدام،
‏يقولوا أبو الطاووس.
‏طب قول لنفسك.
‏واحد زي ده أتجوزه إزاي؟
‏انت مش خايف عليا؟
‏ما هو أنا لو قادر أحميكي ‏كنت حميتك من زمان. "خالد" مفتري.
‏أنا خايف عليكي وخايف على إخواتك ‏اللي متغربين بعيالهم.
‏ربنا ابتلانا بإن قلبه ما حبّش غيرك.
‏[صوت سيارة إسعاف]
‏أعوذ بالله من الشيطان الرجيم.
‏إيه؟ شوفت عفريت؟
‏فطرت ولا نفطر سوا؟
‏[خالد] الواحد يلاقي فين شقه زي دي دلوقتي؟
‏بدفعلها 16 جنيه في الشهر بس.
‏إزيك يا "محمد" بيه؟
‏إزيك يا شيخ "خالد"؟
‏إيه حكاية شيخ "خالد" دي؟
‏أنا كنت بحفّظ سيادتك قرآن ‏وأنت صغير ولا إيه؟
‏لأ.
‏- ولا وانت كبير؟ ‏- [يضحك]
‏ممكن أعرف سبب الزيارة؟
‏- انت معرفتش اللي حصل؟ ‏- إيه اللي حصل؟
‏ما بتشوفش تلفزيون ولا إيه؟
‏ما بتفرجش على تلفزيونات يا "محمد" بيه.
‏مش تديّن و تزمّت، لأ، ‏بالعكس ده جهاز مسلّي جداً.
‏بس الإعلام المصري كرّهني فيه. ‏خلاني رميت الجهاز من البلكونة.
‏إيه الفرق بين الحق والباطل يا شيخ "خالد"؟
‏قولت لسيادتك أنا مش شيخ.
‏تقدر تروح تسأل ‏"معز مسعود" ولا "عمرو خالد".
‏أنا بسألك انت.
‏الحق إن أنا كنت نايم في بيتي في أمان الله،
‏والباطل إنك دخلت بيتي بدون ‏إذن وصحتني من النوم.
‏هو أنا مقولتلكش؟
‏لا، ما قلتليش.
‏مش أنا هاعتقلك؟
‏مش الاعتقالات كانت اتلغت ‏ولا قانون الطوارئ رجع تاني؟
‏اعتبره رجع، مش دي المشكلة.
‏أنا مش هينفع أخدك معايا دلوقتي، ‏أصل أنا عازم مراتي على الغدا.
‏وانت عارف لو مرحتش، الستات مخها جزمة.
‏عشان كدة هستناك بكرة عندي ‏في المكتب على الـ10 بالليل.
‏[صوت محمد] بسم الله الرحمن الرحيم.
‏أفلم يسيروا في الأرض ‏فتكون لهم قلوب يعقلون بها
‏أو آذان يسمعون بها فإنها لا تعمى الأبصار
‏ولكن تعمى القلوب التي في الصدور.
‏ما شاء الله، "محمد" بيه أسلم.
‏مفهمتكش يا باشا، احنا ماخدنهوش معانا ليه؟
‏كل شيخ وله طريقة. اطلع.
‏[رجل] مالك يا شيخ "أحمد"؟
‏من ساعة ما جيت وأنت مقريف يا ابني.
‏- [أحمد] مابتحبش الإخوة ليه، شيخ "سماحة"؟ ‏- عشان مش كويسين.
‏[أحمد] ليه بقى مش كويسين؟
‏[سماحة] لأنهم خالطين الدين بالسياسة بالدم.
‏- هو "خالد" أخويا منافق يا شيخ "سماحة"؟ ‏- [يضحك]
‏منافق مرة واحدة؟
‏إيه الكلام اللي بتقوله ده يا شيخ "أحمد"؟ ‏[يضحك]
‏طب نمشيها صايع أحسن يا أخي؟ [يضحك]
‏اقعد.
‏قولي بقى،
‏بتقول على أخوك كده ليه؟
‏بسم الله الرحمن الرحيم،
‏اتخذوا أيمانهم جنة فصدوا عن سبيل الله
‏- إنهم ساء ما كانوا يعملون. ‏- صدق الله العظيم.
‏انت عارف يعني إيه نفاق؟
‏النفاق في رأي "ابن كثير" ‏هو إظهار الخير وإسرار الشر.
‏وقال الحق: ‏إن المنافقين في الدرك الأسفل من النار
‏ولن تجد لهم نصيراً.
‏أخوك عمل إيه عشان يبقى في الدرك ‏الأسفل من النار كده؟
‏حلف كدب يا شيخ "سماحة".
‏أقسم بالله كدب.
‏بصيتله في عنيه لقيتهم جامدين،
‏مش مكسورين وهو بيكدب.
‏تعالى احكيلي يا ابني واحنا بنشرب حاجة.
‏يعني برده لسه ما فاتحتيهوش في الموضوع؟
‏"فاطمة"، هو انتي مش عايزاني أتقدملك؟
‏إيه اللي انت بتقوله ده يا "سامح"؟ ‏لأ، طبعاً. الكلام ده مش حقيقي.
‏هي بس الفكرة كلها ‏إن بابا عنده ظروف الأيام دي.
‏علشان كدة مش عارفة أتكلم معاه.
‏ظروف إيه؟ انتي ماقولتليش حاجة.
‏ظروف...
‏أنا مش قادرة أفهم ‏أنت إيه اللي جايبك مكان شغلي.
‏لازم زمايلك يعرفوا إنك مش مقطوعة من شجرة.
‏وإن في حد بيسأل عليكي.
‏- وبعدين أنا مش غريب. ‏- ولا قريب يا "خالد".
‏انت ما بتزهقش، ها؟
‏عايزك تعرفيني يا "فاطمة".
‏على الأقل لما تكوني رافضاني ‏وانتي عارفاني ماحسش بظلم.
‏عارفاك.
‏المصيبة بقى إني عارفاك.
‏تعلم ما في نفسي ولا أعلم ‏ما في نفسك إنك أنت علام الغيوب.
‏صدق الله العظيم.
‏تعرفي إيه عني يا "فاطمة"؟
‏تعرفي بحب إيه؟ تعرفي بكره إيه؟
‏وأعرف ليه؟
‏اسمع يا "خالد".
‏لو فاكر إنك هتجيلي الجامعة ‏فهخاف منك وتمشي اللي في دماغك
‏وتبقى الرسالة وصلت، ‏يبقى أنت اللي ماتعرفنيش كويس.
‏أنا ما بخافش إلا من اللي خالقني.
‏كلنا ما بنخافش غير من اللي خالقنا.
‏أنا آخر واحدة ممكن تصدق منك الحبتين دول.
‏عن إذنك عشان عندي محاضرة.
‏[عبد الله] وهتروحله؟
‏[خالد] أنت تعرف عني إيه؟
‏مين من الإخوة لسه ماخرجش؟
‏أنا بس اللي خرجت.
‏النهاردة بالليل إن شاء الله أو بكرة،
‏هيخرج الشيخ "مصطفى" وبعض الإخوة.
‏يعني كالعادة الشويه بتوع كل مرة.
‏كان نفسي نعمل معاهم ‏حركه صغيرة اليومين دول.
‏حركة فيها رسالة واضحة وصريحة.
‏نصنا برة كلنا جوة، ‏اللي احنا عايزينه بنعمله.
‏بس موضوع الضابط ده برجلّي الدنيا.
‏كده هنأجّل كل حاجة.
‏اتطمن يا شيخ "عبد الله"، ‏مفيش حاجة هتتأجّل.
‏بارك الله فيك يا ابني.
‏[صوت جرس الباب]
‏إزيك يا "فاطمة"؟
‏تصبح على خير يا بابا.
‏لأ، اقعدي يا "فاطمة".
‏عايز أتكلم معاكي.
‏- بعد إذنك يا عمي. ‏- مش خلصنا كلام؟
‏ولا هنقعد نعيده؟ ‏ده حتى الموضوع بقى دمه تقيل أوي.
‏موضوع إيه اللي دمه تقيل يا "فاطمة"؟
‏الموضوع اللي مش عايزة تفتحيه معايا أصلاً؟
‏اقعدي لو سمحتي.
‏مش هكلمك بالدين عشان ماترديش ‏عليا رد زي بتاع الصبح.
‏في مثل بيقول "تعرف فلان؟ قاله: أعرفه.
‏قاله: عاشرته؟ قاله: لأ.
‏قاله: يبقى ما تعرفوش."
‏تعرف إن الراجل اللي قال المثل ده هو نفسه ‏اللي قال المثل بتاع "اللي اختشوا ماتوا"؟
‏مفيش حاجة حلوة مع الشاي ولا إيه يا عمي؟
‏آه، في، خير ربنا كتير.
‏مفيش حد وحش في كل حاجة.
‏ومفيش حد حلو في كل حاجة.
‏كل واحد عنده علّته يا "فاطمة".
‏وقسماً بالله العظيم،
‏لو عليا ما أقعد القعدة دي ‏ولا أستحمل كلامك.
‏بقولك إيه يا "خالد".
‏ما سألتش نفسك أنا رافضاك ليه؟
‏مافكرتش عمرك ‏أنا ليه حتى مابطيقش أسمع منك كلمة؟
‏صدقني لو فكرت أكيد هتتغير.
‏وساعتها برضو مش هيبقى فارقلي في حاجة.
‏بس احتمال يفرقلك أنت.
‏على الأقل ممكن تبقى بني آدم ‏طبيعي، مش بمليون وش.
‏"فاطمة"، أنا بحبك.
‏هو أنت إيه؟ ما بتحسش؟
‏ماعندكش دم؟
‏يا أخي لا بحبك ولا عمري حبيتك ولا هحبك!
‏ولو أنت عندك دم ‏تطلع من الباب ده وما ترجعش تاني!
‏في إيه يا "فاطمة"؟
‏طلعني من دماغك يا "خالد" ومالكش دعوة بيا!
‏عشان خاطر ربنا، مالكش دعوة بيا!
‏مش هعرف يا "فاطمة".
‏يا ريتني كنت أقدر.
‏[محمد] كده كلهم طلعوا معاليك، ‏مش فاضل غير "خالد الدجوي"
‏هيجيلي بالليل هحقق معاه وأمشيه برضه.
‏وأحسسه إن إحنا لسه بتعامل ‏بنفس الطريقة القديمة.
‏زي ما عملنا ‏مع بقية قيادات الإخوة، وبعد كدة،
‏حنبدأ المرحلة التانية معاليك.
‏أما نشوف يا "محمد"، احنا ولا همّا.
‏احنا، بأمر الله احنا.
‏يعني أنت قاعد اليومين دول ‏عند الجدع ده اللي اسمه "سماحة"؟
‏والله العظيم "خالد" أخوك ده بيهرج.
‏أنت ليه ما بتحبش الشيخ "سماحة"؟
‏شيخ؟
‏هو كل واحد حفظ الفاتحة ‏والمعوذتين خلاص بقى شيخ؟
‏وبعدين ده راجل مايع كده ‏ورأيه في الدين مهزوز.
‏المهم سيبك منه وقولي كنت عايزني في إيه.
‏- طب عن إذنك يا "شوقي". ‏- [شوقي] حاضر يا شيخ "مصطفى".
‏أنا عايز أجاهد في سبيل الله.
‏ومش عايز "خالد" أخويا يعرف ‏عشان لو عرف هيوقفلي الدنيا.
‏والله وصدقت يا ابن "إسماعيل الدجوي". ‏[يضحك]
‏أنا قولت إنك أنت واد بكاش ‏ومش هتيجي ولا تسأل فيا خالص.
‏أنا أقدر برده يا شيخ "سماحة"؟
‏مش قولتلك بلاش منهم؟
‏أديك تعبان أهو مع أخوك.
‏أمال "أحمد" أخويا فين؟
‏"سعد".
‏"أحمد" أخويا فين؟
‏- الشيخ "مصطفى" خرج؟ ‏- أيوة.
‏كويس أنك موجود يا شيخ "عبد الله" ‏عشان تشهد على كلامي.
‏طب قول سلام عليكم الأول.
‏- أو قولي الحمدلله على السلامة حتى. ‏- قلتلك كام مرة ملكش دعوة بـ"أحمد" أخويا؟
‏ومش عايزه يحضرلك دروسك، ‏بكرر كلامي قدام الشيخ "عبد الله".
‏- قسماً بالله... ‏- وحّد الله يا "خالد".
‏وحّد الله وأهدى يابني ‏وقول لنا بس إيه اللي مزعلك؟
‏مش عايز "أحمد" يمشي في طريقي ‏شيخ "عبد الله".
‏طب تلاتة بالله العظيم ما أنا ‏سامع منك حاجة إلا لما تاكل تمر.
‏ده من عند الرسول عليه الصلاة والسلام.
‏- عليه الصلاة والسلام. ‏- [مصطفى] عليه الصلاة والسلام.
‏معنديش حاجة أخاف عليها غيره.
‏والدروس والكلام اللي بتقولهوله ‏خلى مخه يروح لحتة أنا مش عايزها.
‏حتة اللي هيخلي "أحمد" يروحها ‏يبقى بيفتح على نفسه نار جهنم.
‏يعني أنت عايزني أمنع "أحمد" ‏يحضر دروسي تاني؟
‏- ولا تتكلم معاه تلفون يا شيخ "مصطفى". ‏- الله! أطرد طالب علم يا "خالد"؟
‏يطرد طالب علم، ولا تخسروا "خالد الدجوي"؟
‏يطرد طالب علم.
‏معندناش أغلى من الطاووس.
‏هدي نفسك.
‏كله هيتحل.
‏كبرت يا "خالد".
‏كبرت وبقيت تعلي صوتك.
‏تعلي صوتك وأنا موجود.
‏اللهم بلغت اللهم فاشهد.
‏السلام عليكم.
‏- وعليكم السلام ورحمة الله وبركاته. ‏- سلام.
‏إيه الحكاية؟ أنا مش فاهم حاجة.
‏أنت آخر مرة شوفت "أحمد" أخو "خالد" إمتى؟
‏من يوم ما اتطهر تقريباً.
‏"أحمد" بسم الله ما شاء الله ‏دلوقتي كبر وبقى شب.
‏ومستاهل تعادي "خالد الدجوي" علشانه؟
‏"خالد الدجوي" عشان تعامله ‏لازم يبقى "أحمد الدجوي" ده تبعنا.
‏"خالد" بيكرهنا يا "عبد الله" يا أخويا ‏ومش ناسي أبداً إنه ابن الخدام.
‏- لا يا شيخ. ‏- لا عنده ولاء للدين ولا للإخوة.
‏ولاءه لنفسه وبس.
‏وعشان تكسر مناخيره ‏لازم تبقى مسيطر على حد بيوجعه.
‏وده معندوش غير اتنين.
‏"أحمد" أخوه وبنت عمه اللي مش طايلها.
‏مش موافقك يا "مصطفى".
‏يا "عبد الله" يا أخويا ‏الواد "أحمد" ده حقيقي.
‏والجهاد من قلبه.
‏مش بيجاهد عشان عقده زي "خالد".
‏قلب مين يا شيخ "مصطفى"؟ سلامة قلبك.
‏ربنا يهديك يا شيخ، ربنا يهديك.
‏يلا بينا نشوف بقية حسابتنا.
‏أنت تحرق الدم.
‏حب "خالد" يا "مصطفى".
‏حتى لو كان بيكرهك.
‏مضايق أوي من "خالد" يا عبيط؟
‏"محمد" بيه "عبد العزيز".
‏[رجل] في ميعاد؟
‏أنا كنت معدي بالصدفة قولت أشئر.
‏أكيد في ميعاد.
‏[رجل] اتفضل.
‏[رجل] "خالد الدجوي" عنده ميعاد ‏مع "محمد" بيه "عبد العزيز".
‏"خالد الدجوي" عايز "محمد" بيه.
‏[صوت هواتف ترن]
‏اتفضل.
‏السلام عليكم ورحمة الله وبركاته.
‏إزيك يا "خالد"؟ عامل إيه؟
‏- الحمد لله رب العالمين. ‏- اتفضل.
‏والله مواعيدك حلوة يا "خالد". ‏من غير "شيخ" عشان ما تزعلش.
‏محدش يقدر يزعل من الحكومة يا "محمد" بيه.
‏[محمد] اتفضل.
‏- تشرب إيه؟ ‏- الله يخليك.
‏جواب الاعتقال بتاع سيادتك.
‏والله من ساعة ما قريته ‏مبقتش عارف أقولك يا "محمد" بيه،
‏ولا يا فضيلة الشيخ "محمد"؟
‏[صوت خالد] ‏يا أيها الذين آمنوا إن جاءكم فاسق بنبأ
‏فتبينوا أن تصيبوا قوماً ‏بجهالة فتصبحوا على ما فعلتم نادمين.
‏نادمين.
‏[صوت إطلاق نار]
‏[صوت انفجارات]
‏[رجل] إيه اللي حصل؟ إيه ده؟
‏أنت فاكر نفسك مين ياله؟
‏أنت عيل ولا ليك لازمة، ديتك طلقة!
‏- مش فاهم حاجة يا "محمد" بيه. ‏- إيه اللي بيحصل تحت؟
‏بالله عليك تقول لـ"إبراهيم" يطمّنا.
‏- قدامي! ‏- [صوت سيارة إسعاف]
‏[خالد] ‏أنا وشي وحش على الأمن الوطني ولا إيه؟
‏[محمد] ‏ممكن أضربك بالنار والحكاية تخلص دلوقتي.
‏أنا عملت إيه؟ ما أنا زيي ‏زيك يا باشا أنا معرفش أي حاجة.
‏[صوت سيارات إسعاف]
‏[خالد] هي البلد بتولع يا باشا ‏ولا الدواعش دخلوا "القاهرة" ولا إيه؟
‏هو اللي بيعبد ربنا في البلد دي ‏تطلعوا عين أهله بالشكل ده؟
‏[محمد] لأ، اللي يخربها واللي يقتل ناسها ‏يبقى إرهابي ويطلع عين أهله!
‏[خالد] لا إله إلا الله، ‏أنا قاعد معاكم يا باشا في أمان الله.
‏ما أنا لو كنت منكم كنت هموت معاكم. ‏يعني هموّت نفسي؟
‏يا باشا أنا راجل موظف حكومة ‏مليش في أي حاجة.
‏[محمد] افتح!
‏[خالد] اللهم إني لا أسألك رد القضاء ‏ولكن أسألك اللطف فيه.
‏اللهم إني لا أسألك رد القضاء ‏ولكني أسالك اللطف فيه.
‏قتلتوا الناس ليه؟
‏- قتلت الناس ليه؟ ‏- أنت فقدت صوابك يا "محمد" بيه.
‏أنا عاذرك. كان الله في العون.
‏لأن لو عندك دليل ‏واحد على الكلام اللي أنت بتقوله،
‏كان زمانك أهدى من كده بكتير.
‏انتم لو عايزين تقولوا إنكم ‏مش خايفين ولا هاممكم تبقوا هُبل.
‏أهو كل اللي بتعملوه ده حلاوة روح.
‏زي لما تقتل برص ويفضل ديله يتحرك.
‏البلد دي فيها خير أجناد الأرض.
‏مش هتعرفوا توقعوها.
‏البلد دي مذكورة في القرآن.
‏تقدر تقولي يا باشا ‏مذكورة في القرآن كام مرة؟
‏لا حول ولا قوة إلا بالله العلي العظيم.
‏- البلد نورت يا "مصطفى". ‏- منورة بناسها يا أخويا.
‏- تفتكر هيقبضوا علينا تاني؟ ‏- ما أظنش.
‏هيبقى شكلهم وحش أوي.
‏سيادة الوزير، حضرتك أخترتني للملف ده
‏وحضرتك واثق إني ضابط بحب بلدي وبحب شغلي.
‏قسماً بالله أنا لا بنام ‏ولا بشوف مراتي ولا عيالي!
‏أرجوك.
‏أرجوك ما تكسرش مجاديفي.
‏سيبني ماشي بالطريقة اللي أنا شغال ‏بيها واللي حضرتك وافقت عليها.
‏طيب.
‏وإيه اللي جاي يا "محمد"؟
‏بعد إذن معاليك وبعد إذن "كمال" بيه.
‏أنا هسيب "خالد".
‏صدق الله العظيم.
‏السلام عليكم.
‏وعليكم السلام ورحمة الله وبركاته.
‏إيه اللي رجعك من عند الشيخ "سماحة"؟
‏زهقت.
‏رايح فين؟ نازل ولا إيه؟
‏رايح شغلي.
‏هو أنت ليه شغال ‏في شغلانة الحي دي يا "خالد"؟
‏الحي أبقى من الميت يا "أحمد".
‏مين يحلم يبقى موظف حكومة؟
‏مرتب ثابت.
‏أي نعم بيخلص قبل مايجي بس أهو فضل ونعمة.
‏مكافأة نهاية خدمة، متأمن عليك، ‏بيتصرفلك معاش.
‏اللي يطمع في أكتر من كدة ‏ما بيحمدش ربنا.
‏"خالد" هو أنت منافق؟
‏منافق عشان خايف على أخويا الصغير؟
‏عايزك تاخد نصيبك من الدنيا يا "أحمد".
‏عايزك تحب وتتجوز وتخلف.
‏طاعتك لربنا فرض، ماقلناش حاجة.
‏بس ربنا بيقول: ‏"ولا تلقوا بأيديكم إلى التهلكة."
‏أنا أخوك الكبير ‏وخايف عليك.
‏ولما كل أخ ينصح أخوه بكده،
‏مين يتبقى للإسلام؟ ‏مين يموت عشان نصرة الإسلام؟
‏وهو الإسلام مستنيك أنت اللي تنصره يا عبيط؟
‏مش عايز أسمع منك الكلام ده تاني.
‏يلا سيبني بعد إذنك عشان ألبس.
‏هما هيفضلوا كده سايبينا لوحدنا؟
‏لا يا ماما أكيد.
‏إن شاء الله خير.
‏[فاطمة] أنا مش عارفة أنت بتلومني ليه؟
‏ما أنا كمان ‏اتفاجئت إن هما جايين من غير معاد.
‏مش مهم بقى اتفاجئتي ولا ماتفاجئتيش،
‏أهو قاعد برة هو وأهله.
‏أنا ما عنديش حاجة أقولهالهم.
‏تصرفي انتي بقى وشوفي هتمشيهم إزاي.
‏حاضر يا بابا.
‏همشيهم.
‏خد أهلك وامشي يا "سامح".
‏[موسيقى مؤثرة]
‏[صوت جرس الباب]
‏- صباح الخير. ‏- خير؟
‏عاوز أتكلم مع عم "صلاح" شوية.
‏بابا مش موجود.
‏وبعدين عايز تتكلم معاه في إيه تاني؟
‏بقالك سنين بتتكلم وبتحقق، ‏بتعمل إيه بالكلام؟
‏ولا حاجة.
‏عشان دايماً كله كدب.
‏ولما هو كله كدب تاعب نفسك ‏وتاعبنا معاك ليه؟
‏ولا انت حابب تسمع كدب تاني؟
‏ممكن أدخل؟
‏قوليلي يا "فاطمة"،
‏هو "خالد" لسه بيحبك؟
‏- هتفرق في إيه؟ ‏- هتفرق كتير.
‏هو أنت كضابط وسط زمايلك وشغلك وكده،
‏بتتصنف شاطر ولا بليد؟
‏أصل أنت بتعمل مجهود بس بتعمله على الفاضي.
‏بتتكلم مع واحدة المعلومات اللي عندها ‏عن "خالد" أقل من اللي عندك بكتير،
‏أو مع أبوها اللي عمره ‏ما هيضره لأنه ببساطة عمه.
‏- أخو أبوه. ‏- صح.
‏بس ليه قولتي عن أبوكي ‏إنه عمه فلا يمكن يضره،
‏وما قولتيش كده على نفسك ‏مع أنك بنت عمه برضه؟
‏أنا هقولك حاجة.
‏أنا متأكد منها وواثق إنها صح.
‏مع أنك لسه ملمّحة إني ضابط بليد.
‏أنا وانتي عايزين نوصل لنفس الحاجة.
‏أنا وانتي على دين واحد ‏بس مش عارفين نساعد بعض.
‏وصدقيني حل المشكلة ديه عندك، مش عندي.
‏لما تفكري في كلامي وتكتشفي إنه صح،
‏هيبقى قدامك حل من الاتنين، ‏يا إما تكلميني...
‏أو براحتك.
‏"فاطمة" انتي حرة.
‏حرة.
‏تقدري تختاري.
‏قال رسول الله صلى الله عليه وسلم:
‏لا يبيع الرجل على بيع أخيه
‏ولا يخطب الرجل على خطبة أخيه
‏إلا أن يأذن له. وأنا ما أذنتلكش يا دكتور.
‏أنت مفسر الحديث على مزاجك.
‏الإمام "مالك" و"الجزري" قالوا...
‏بشرط إن هي تبقى موافقة،
‏ويكونوا متفقين على صداق.
‏يعني مش باقيلهم غير كتب كتاب.
‏في الحاله دي كان يبقى من حقك أستأذن منك.
‏ما شاء الله، ومفسر كمان؟
‏[خالد] العيال الصغيرة لما بيتاخد منها حاجة ‏بتجري على أهاليها تعيط.
‏أنا لما كان بيتاخد حاجة بتاعتي ‏كنت بكسّح اللي خدها مني.
‏- بتعيط يادكتور؟ ‏- [هاتف يرن]
‏- وهي عارفة إنك بتعيط كده زي النسوان؟ ‏- [هاتف يرن]
‏تلفونه بيرن.
‏[هاتف يرن]
‏كنت عايز أعرف فيك إيه زيادة عني؟
‏طلعت أقل مني بكتير.
‏قسماً بمن رفع السماء بلا عمد،
‏لو حتى فكرت فيها، مش هجيبك لوحدك،
‏هجيبك أنت وأمك وأبوك وأخواتك ‏البنات تحت رجلي هنا ملط.
‏وهمشيهم من غيرك.
‏حاضر.
‏[صوت موظفة الهاتف] ‏الهاتف الذي طلبته ربما يكون مغلقاً.
‏بكلمه من الصبح مابيردش ‏ودلوقتي قافل تلفونه.
‏دي أقل حاجة المفروض يعملها ‏بعد اللي انتي عملتيه فيه.
‏- هو انتي بتستفزيني؟ ‏- أضحك عليكي يعني؟
‏وبعدين انتي طردتيه هو وأهله يا "فاطمة".
‏يللا بقى عشان أنا عندي ‏محاضرة بدل ما أتأخر عليها.
‏[صوت جرس الباب]
‏على قد ما أنا زعلانة إن أنا السبب ‏في اللي حصلك، على قد ما أنا مصدومة.
‏كنت فاكرة إن يوم ما ألاقي ‏راجل يحبني، هيعرف يحميني.
‏معلش بقى.
‏أصل أنا أبويا راجل كبير ‏وعاش طول عمره مش قادر يحميني منه.
‏كنت فاكرة إني يوم ما أتجوز وابقى في بيت ‏جوزي ويجي "خالد" يرن علينا الجرس
‏جوزي هيطلع يديله جوز قلام ويقوله، ‏"على الله تعتب هنا تاني لقطعلك رجلك."
‏كنت فاكرة إن في يوم من الأيام ‏هلاقي اللي يفك سجني يا "سامح".
‏امشي يا "فاطمة".
‏أنا موافقة اتجوز "خالد" يا بابا.
‏هتسافر كام يوم إن شاء الله.
‏"أبو مصعب" طالب يقابلك.
‏وهو يعني "أبو مصعب" طالب "خالد" لوحده؟
‏ما قالش حد تاني يروح معاه؟
‏آه يا "مصطفى"، طالب "خالد" لوحده.
‏ده أنا حتى قولتله أجي ‏أنا والشيخ "مصطفى"، قال لي لأ.
‏عايز "خالد" بس.
‏أنا موافق تروح مكاني يا شيخ "مصطفى".
‏بس عايز أسأل حضرتك سؤال قدام الإخوة.
‏الأوامر اللي هيدهالك "أبو مصعب" ‏هتعرف تنفذها؟
‏العمليات اللي بنعملها محتاجة صحة ‏ولياقة بدنية وأنت راجل عجوز.
‏[الجميع يضحكون]
‏- [عبد الله] الله يجازي شيطانك يا "خالد". ‏- السلام عليكم ورحمة الله.
‏[الجميع] وعليكم السلام ورحمة الله وبركاته.
‏[يضحك بسخرية] اضحكوا وانبسطوا.
‏هو انتوا فاكرني بتكلم كده يعني ‏غيران على "أبو مصعب" منه؟
‏يا إخوة أنا بتكلم للمستقبل، لقدام.
‏"خالد" تجبّر.
‏و"أبو مصعب" ده بيتعامل معاه ‏كأنه واحد من القيادات.
‏كأنه الشيخ "عبد الله" أو أنا ‏أو الشيخ "تهامي" أو "توكل".
‏أنت بتضحك على روحك يا شيخ "مصطفى".
‏"خالد الدجوي" قائد الجناح العسكري.
‏يعني من قيادات الإخوة ‏ده إن ما كانش أهم واحد...
‏- لا إله إلا الله. ‏- كمل كلامك يا "توكّل" ما تقطعوش.
‏أنت بتتكلم صح. أهم قائد بالنسبة للإخوة.
‏"خالد الدجوي" يا "مصطفى" وزير دفاعنا.
‏والتعامل مع وزير الدفاع بيبقى له معاملة ‏وسياسة مش أنا اللي هقولك عليها.
‏أنت عارفها كويس.
‏بس زي ما قولتلك 100 مرة قبل كدة.
‏كرهك لـ"خالد" هيودينا في داهية كلنا.
‏[يقهقه باستهزاء] وزير دفاع؟
‏"خالد الدجوي" ابن الخدام ‏وهيفضل ابن الخدام.
‏- السلام عليكم. ‏- [الجميع] وعليكم السلام ورحمة الله.
‏يا أخي ده أنت هنا مش...
‏أستغفر الله العظيم.
‏بارك الله لكما وبارك عليكما،
‏وجمع بينكما في خير.
‏الحمد لله، مبروك يا ابني.
‏[سماحة] مبروك يا بنتي.
‏[موسيقى حزينة]
‏[صوت طائرة تهبط]
‏بقولك إيه يا "خالد".
‏أنهي عمارة في الاتنين دول أحلى بالنسبة لك؟
‏دي ولا دي؟
‏ربك جميل وبيحب الجمال، ‏أكيد العمارة الحلوة.
‏اللي عايز أعرّفهولك إن العمارة دي عمرها ‏ما كانت هتبقى بالجمال ده وتتبني في أمان،
‏لو العمارة التانية ما حصلهاش اللي حصل.
‏[خالد] هشغّل حاجة تسلينا.
‏[أغنية] "أخاصمك آه"
‏أستغفر الله العظيم.
‏"فاطمة".
‏صباح الخير.
‏بيتك.
‏أنا عارف إنك تجوزتيني غصب عنك يا "فاطمة".
‏وعارف إنك ما بتحبنيش.
‏بس قولت أضغط عليكي في الأول لحد ما توافقي.
‏بعد كده هشوف هأحوّل الكره ‏اللي جواكي ده لحب إزاي.
‏- وتفتكر هينفع؟ ‏- هينفع.
‏والله العظيم هينفع.
‏هأعمل كل اللي أقدر عليه عشان ينفع.
‏- [خالد] السلام عليكم ورحمة الله. ‏- وعليكم السلام ورحمة الله وبركاته.
‏[يضحك]
‏أنت الوحيد يا "خالد" اللي مابتبوس إيدي.
‏عشان أكون صريح معك، أنت وأبوي بس. [يضحك]
‏والله يامولانا لو كنت ببوس على إيد ‏أبويا الله يرحمه كنت بوست إيدك.
‏خلصنا من البوس يا "خالد"، ‏خلينا نحكي في شي أهم.
‏أنا مش رضيان عن الأحوال بـ"مصر".
‏مالها الأحوال في "مصر"؟
‏انت عارف إنه أنجازتنا أقل شي بـ"مصر"؟
‏بدي جماعتك بالمرحلة الجاية ‏يركزوا على الدولار أكتر.
‏يشتروا الدولار بأي سعر.
‏بدي يلموا الدولار من المصريين جوا وبرة.
‏احنا شغالين كويس على موضوع الدولار
‏وعاملين إنجاز كبير فيه.
‏احنا شوية والدولار هيوصل ‏لـ3 آلاف جنيه مصري.
‏[أبو مصعب] الدولار يا "خالد" ‏هو اللي بيخلخل الاقتصاد المصري.
‏الجيش المصري قوي،
‏وجماعتنا بـ"سيناء" محاصرين ‏ما عم يعملوا شي.
‏إذا صار الوضع الاقتصادي ضاغط ‏بيخلي النظام يلتهي بالشعب.
‏وهيك ممكن يصير في ثغرات لجماعتنا.
‏وبدي تركز على بلاغات الاختفاء القصري.
‏وهيك ممكن تتعرض "مصر" لعقوبات دولية.
‏وركز على السوشيال ميديا.
‏خلي جماعتك ينشطوا بشوية أخبار.
‏تخلي الوضع يولع بين الشعب والنظام.
‏بعد إذنك عايز أسألك سؤال يا مولانا.
‏- اسأل. ‏- ليه الكره ده كله لـ"مصر"؟
‏أنا مثلي مثلك يا "خالد" لا بكره ولا بحب.
‏أنت قصدك تسأل ليش هنن بيكرهوا "مصر" هيك؟
‏أنا راح أجاوبك.
‏الناس ما بتخاف غير من القوي، و"مصر" قوية.
‏يا "خالد" أنا قررت ‏أغير كل القيادات بـ"مصر".
‏قيادات مين؟
‏"عبد الله"، "مصطفى"، ‏"توكّل"، "تهامي"، الكل.
‏خد وقتك، فكر وقرر ورد.
‏لأن نحنا البيعة ‏قائمة على الولاء والطاعة فقط.
‏حيث أن الموضوع صعب شوي وحساس.
‏خد وقتك.
‏فكر وقرر ورد يا "خالد".
‏مع أني كنت خايف من موضوع "فاطمة" ده.
‏وأنا كمان بصراحة.
‏- المهم "رأفت" يعرف مين الراجل ده. ‏- أوامرك يا باشا.
‏واحنا لازم نعمل ‏اتصالاتنا بالحكومه اللبنانية.
‏هي الكاميرات ديه نقدر نرصدها ‏ونحدد المكان اللي بتصور فيه؟
‏لا، معاليك. هي بتصور على طول.
‏احنا كده كده هنوصل للمكان ‏عن طريق الصور على الفيديوهات.
‏- رجع الطريق لو سمحت. ‏- حاضر يا أفندم.
‏بس حضرتك، خدت بالك من الطريق ‏اللي هوه ماشي فيه،
‏الشبكة فيه مش مغطياه كويس، ‏الصورة بتقطع في الطريق.
‏يعني احنا مش هينفع نحدد المكان ‏عن طريق الصورة.
‏تعال يا "محمد"، عايزك.
‏تشربي إيه؟
‏يا رب ذوقي يعجبك.
‏شبكتك.
‏هعملك فرح كبير لما نرجع "مصر".
‏بتقتل الناس ليه ‏يا "خالد"؟
‏أقتل؟
‏أنا أقتل؟
‏أنا مقدرش أدبح فرخة يا "فاطمة".
‏مبعملش حاجة في حياتي غير إني مسلم.
‏المسلم هو من سلم الناس من لسانه ويده.
‏في بلدنا بقوا بيشوفوا أي حد ‏مربي دقنه، إرهابي يا "فاطمة".
‏أمال جبت الشبكة الغالية دي ‏والبيت والعربية منين
‏وأنت موظف في الحي؟ ‏أوعى تكون بترتشي يا شيخ "خالد".
‏[يضحك]
‏برتشي وبقتل الناس؟
‏حد الله بيني وبين الحرام.
‏الله يزيدك من نوره ‏كمان وكمان يا شيخ "خالد".
‏بس أنا آخر واحدة ممكن تصدق ‏الكلام ده وقلتها ليك قبل كده.
‏عارفة مشكلتك يا "فاطمة"؟
‏إن انتي شايفاني في حتة ‏وأنا في حتة تانية خالص.
‏أنا قبل ما تدخليني الموضوع ده وأنا ‏بديكي الشبكة كنت عايز أسألك انتي برج إيه.
‏أستغفر الله.
‏أستغفر الله ولا حول ولا قوة إلا بالله.
‏"أبو مصعب" طلب من "خالد" ينقلب علينا.
‏- "خالد" هو اللي قالك؟ ‏- "خالد" ما جابليش أي سيرة.
‏ودي المصيبة.
‏ده عيني عند "أبو مصعب".
‏جالكم كلامي؟ ها؟
‏إيه العمل دلوقتي يا "عبد الله"؟
‏هو مديله فرصة كام يوم علشان يفكر.
‏يعني مش هنقدر نتحرك أي تحرك ‏عشان ما يحسوش إن عندنا أي معلومة.
‏نصبر.
‏ونشوف "خالد" هيرد ويقول إيه.
‏تفتكر ابن الخدام هيوافق يا "عبد الله"؟
‏مالكش أصحاب يا "خالد"؟
‏أمال لما بتعوز تحكي حاجي بتحكيها لمين؟
‏أكذب عليكي ولا أقولك الحقيقة؟
‏يا ريت تقول لي الحقيقة.
‏صور يا "فاطمة".
‏عشت عمري كله بحكي لصور.
‏ما تضحكيش عليا.
‏وأنا في ابتدائي كنت بحكي لدي.
‏وفي إعدادي كنت بحكي لدي.
‏وأنا في ثانوي، وفي الجامعة دي.
‏ودلوقتي...
‏تخيلي مش عارف أحكي لصاحبة الصور ‏اللي كنت بحكيه للصور.
‏أصل اللي بيني وبين الصور دي ‏حكايات حكيتها في سنين يا "فاطمة".
‏نفسي أحكيهالك كلها دلوقت.
‏هتصدقني لو قلتلك ‏إن أنا مش فارق معايا أسمع؟
‏ولا هتعيش طول حياتك مش راضي تصدق؟
‏تفصيلتين جداد طازا ‏وأنا بفرّغ الفيديوهات حالاً.
‏قلت لازم تشوفهم سيادتك.
‏اتفضل.
‏[صوت رجل يشخر]
‏- "حسين". ‏- [حسين] يا نهار أسود!
‏- [يسعل] ‏- هو لسه "روميو" واقف من ساعتها؟
‏آه، أهو.
‏[رأفت] تخيل إنه يا باشا بقاله ساعة وربع ‏تقريباً واقف نفس الوقفة دي؟
‏- هو ده اللي أنت عايز توريهولي يا "رأفت"؟ ‏- لا يا باشا طبعاً.
‏- "حسين"، شغّل الحاجة. ‏- حاضر.
‏الفيديو ده سعادتك متصور ‏النهاردة الصبح من حوالي 3 ساعات.
‏أنا كنت متأكد إنك راح توافق.
‏بارك الله فيك يا "خالد".
‏قابل بقى اللي جاي يا باشا.
‏[رأفت] حظنا إن طلع في مراية ‏في المكان والواد صور نفسه.
‏[خالد] لكن في حاجة كنت عايز أفهمها.
‏بعد عزلي لقادة الإخوة وقتلهم،
‏القادة الجدد هيتبايعوا ‏في نفس الوقت ولا بعد شوية؟
‏بكّير على البيعه يا أخ "خالد".
‏ظروف "مصر" هلأ ما بتسمح.
‏بس بعد مقتل القادة،
‏بدي ياك تقوم بكم عملية مشان نعمل فوضى.
‏زي العمليات اللي قمنا بيها الفتره الأخيرة؟ ‏تفجير مديريات أمن، تفجير سفارات؟
‏شيء من هذا القبيل ولا تفجيرات من نمط تاني؟
‏[أبو مصعب] راح تعرف كل شي بوقته.
‏وطالما يا مولانا قلت قتل القادة حلال،
‏يبقى حلال.
‏على بركة الله.
‏[خالد] لكن أنا مضطر أقعد هنا يومين،
‏وأول ما أوصل "مصر" هنفّذ على طول.
‏[أبو مصعب] اتفقنا.
‏أقسم بالله ربنا بيكرم الواحد ‏بحق رضا أمه وأبوه عليه.
‏ده إنجاز يا "رأفت". أنت فاهم؟ ده إنجاز!
‏أكيد فاهم يا باشا، ‏أنا اللي نادهلك على فكرة.
‏[يضحكان]
‏هو بس يا باشا أنا مش عايز فرحتك بالفيديو ‏الأولاني تتكسر لما تشوف الفيديو التاني.
‏- "حسين". ‏- آه.
‏شغّل الفيديو التاني.
‏- التاني؟ ‏- آه، التاني.
‏ده متصور ساعتها قبل ما يقف ويتسمّر ‏بالمنظر اللي حضرتك شايفه ده.
‏- أهو. ‏- احكيلي الحاجات اللي كنت بتحكيها للصور.
‏[صوت خالد] ‏طب عايزاني أبدأ بأنهي صورة؟
‏صورة ابتدائي ‏ولا صورة إعدادي ولا صورة ثانوي؟
‏أنا توقعت سعادتك إنها بتجرجره ‏في الكلام بتكلم معاه وكده،
‏لغاية ما قعد معاها وقعد يحكيلها ويحب فيها.
‏عايز أقول لحضرتك إنه قلها كلام حب يعني... ‏مش أنا و"حسين" أهو رجالة؟ حبيناه.
‏- ده حقيقي. ‏- الواد بيقول كلام غير طبيعي يا باشا.
‏وبعدين احنا وصلنا للمرحلة دي سعادتك،
‏بعد كده بقى هتشوف اللي هيتعرض عليك دلوقتي.
‏كمل يا "حسين". هات اللقطة إياها.
‏أهي.
‏بتهيألي يا باشا إن الابتسامة دي مش عادية.
‏"خالد" قبل ينقلب علينا يا إخوة.
‏المصيبة اللي أكبر من "خالد" ‏إن القيادات نفسها هي اللي طلبت كده.
‏خلينا في "خالد" دلوقتي يا "مصطفى".
‏يبقى احنا كمان لازم ننقلب ‏عليه يا "عبد الله".
‏تفتكر مقابلك ليه يا "معتصم"؟
‏مش عارف يا شيخ "عبد الله".
‏بس أياً كان السبب، ‏فدي بركة ليا إني شوفت حضرتك.
‏آه ما شاء الله، سياسي ولسانك حلو كمان.
‏أسمع إن أنت من أكتر الناس ولاءً لـ"خالد".
‏ولائي لله ورسوله ‏وبطيعه فيما لا يخالف حدود الله.
‏ماهي دي المصيبة يا "معتصم".
‏"خالد" هيخالف حدود الله.
‏"خالد" تجوز حبيبته يا "معتصم".
‏أكلمه أقوله، "السلام عليكم يا شيخ [خالد]" ‏رد عليا وقال، "بنسوار يا شيخ [عبد الله]."
‏بس "خالد الدجوي" إيمانه قوي.
‏"خالد" اليومين دول...
‏في أعلى درجات الإيمان.
‏بالحب.
‏واليومين دول بالنسبة لينا في بأس شديد.
‏- قال رسول الله صلى الله عليه وسلم: ‏- عليه الصلاة والسلام.
‏مثل المؤمنين في توادهم وتراحمهم وتعاطفهم
‏كمثل الجسد، إذا أشتكى منه عضو
‏تداعى له سائر الجسد بالسهر والحمى.
‏رواه "البخاري" يا "معتصم".
‏احنا قررنا نغير قائد الجناح العسكري،
‏ونرقّي حد مكانه.
‏الحد ده لازم ينطبق عليه شرطين،
‏والقوة دي ما شاء الله موجودة،
‏والولاء لأولي الأمر، مش لحد من أعوانه.
‏أرشّحك أنت يا "معتصم".
‏فكر ورد عليا.
‏- شيخ "عبد الله". ‏- قبل ما تقول أي حاجة نسيت أقولك،
‏إن في 3 مليون جنيه هدية ‏لقائد الجناح العسكري الجديد.
‏[معتصم] بسم الله...
‏والحمد لله رب العالمين والعاقبة للمتقين.
‏مش يمكن بتستدرجه يا "محمد"؟
‏أصلها عارفة إنها بتتصور.
‏ده هيا اللي مركّبة الكاميرات بإيديها.
‏بلاش نضحك على نفسنا.
‏واد زي ده قدر يغسل دماغ رجالة.
‏يخليهم يقتلوا ويدبحوا ويفجروا نفسهم كمان.
‏مش هيعرف يغسل دماغ بنت ‏غلبانة زي "فاطمة" ويخليها تحبه؟
‏احنا خلاص وصلنا لحاجة كويسة.
‏عندنا اعترافات مصورة ليهم.
‏تدينهم كلهم، تعدمهم،
‏تفرّج العالم على وساختهم.
‏أنا هوقف العملية وهقبض على "خالد الدجوي".
‏بس هطلب من معاليك التنسيق ‏مع الجانب اللبناني للقبض على "خالد"،
‏وتحديد مكان "أبو مصعب" ‏من خلال الفيديوهات اللي معانا.
‏السلام عليكم.
‏صدق الله العظيم.
‏كويس إنك جيت على طول.
‏- خير يا شيخ "مصطفى"؟ ‏- خير إن شاء الله.
‏هو أنت لسه عايز تجاهد زي ماقولتلي قبل كده، ‏ولا غيرت كلامك؟
‏- [رجل] الحمد لله ع السلامة، خيي "أحمد". ‏- الله يسلمك.
‏أنا الشيخ "مصطفى" ما شرحليش أي ‏حاجة وقال لي إن أنت اللي هتفهمني.
‏ما تقلق، أنا إن شاء الله راح أفهمك كل شي.
‏"محمد" بيه.
‏أنا مش عارفة أنت شايفني وسامعني ولا لأ.
‏ومش عارفة البتاعة ديه بتسجل ولا لأ.
‏بحاول أعمل كل ‏اللي أنت قولتلي عليه مع "خالد".
‏ساعات ببقى كويسة معاه وساعات لأ.
‏[فاطمة] ‏وبحاول أقرره من ساعة ما جيت ومش عارفة.
‏وفاكرة كويس قوي الكلام اللي أنته قولتهولي.
‏إن "خالد" ذكي وماينفعش أكلمك ‏في التلفون عشان ما يسمعنيش.
‏والنبي لو عرفت توصلي تقولي.
‏أنا ما بقتش قادرة أستحمل.
‏"محمد" بيه.
‏[خالد] "فاطمة". [يطرق الباب]
‏أيوة.
‏باباكي على التلفون.
‏حاضر.
‏ألو، أيوة يا حبيبي عامل إيه؟
‏- أنا بخير. أنتي كويسة؟ ‏- آه، كويسة الحمد لله.
‏فرحانة إني سمعت صوتك.
‏وحشتني.
‏- هترجعي بالسلامة إمتى؟ ‏- [فاطمة] مش عارفة.
‏[فاطمة] بس قريب.
‏بحاول أعمل كل اللي ‏أنت قولتلي عليه مع "خالد".
‏ساعات ببقى كويسة معاه وساعات لأ.
‏وبحاول أقرره من ساعة ماجيت ومش عارفة.
‏[فاطمة] ‏وفاكرة كويس أوي الكلام اللي أنت قولتهولي.
‏إن "خالد" ذكي،
‏وماينفعش أكلمك في التلفون عشان ما يسمعنيش.
‏والنبي لو عرفت توصلي تقولي.
‏تبعتلي أي رسالة، اعمل أي حاجة.
‏طب خلي بالك من نفسك، ها؟
‏- أشوفك على خير. ‏- وأنت كمان خلي بالك من نفسك.
‏[صوت طرق الباب]
‏[فاطمة تصرخ]
‏[موسيقى حزينة]
‏[هاتف يرن]
‏[عبد الله] البقاء لله يا "خالد".
‏دي هدية صغيرة مني ومن عمك ‏الشيخ "مصطفى" كده بمناسبة جوازك.
‏احنا عندنا أغلى من ابن الخدام؟
‏[عبد الله] ربنا يجعلها بقى آخر الأحزان.
‏[فاطمة] "محمد بيه"، "أحمد" ابن عمي اتقتل.
‏و"خالد" كمان شكله اتقتل.
‏دول هنا بيموتنا.
‏[فاطمة] حاول توصل لي بأي طريقة.
‏"محمد" بيه، "محمد" بيه!
‏[خالد] ليه عملتي كده يا "فاطمة"؟
‏عشان أنت إرهابي يا "خالد".
‏أسود القلب.
‏عايش بس عشان توجع الناس، ‏حتى أخوك ماسلمش منك.
‏عملت كده عشان أريح الناس من شرك يا "خالد".
‏الشر الحقيقي إني حبيتك.
‏كل حاجة توقعتها منهم،
‏إلا إنهم يجيبوني من قلبي.
‏يجيبوني بيكي أنتي.
‏جيتي على نفسك وأتجوزتي أكتر ‏واحد بتكرهيه عشان تساعديهم؟
‏خلي اللي تجوزتيني عشان ‏تساعديهم يرجعوكي يا "فاطمة".
‏[موسيقى مؤثرة]
‏يعني إيه هرب؟
‏يعني هرب يا "عبد الله".
‏قتل العيال وهرب.
‏يعني شاف راس أخوه ‏والعيال معرفتش تقتله وهرب.
‏ربنا يبشرك بالخير يا "مصطفى".
‏[أبو مصعب] يا أيها الذين آمنوا لا تخونوا ‏الله والرسول وتخونوا أمانتكم
‏وأنتم تعلمون.
‏[صوت إطلاق النار]
‏الخوان هذه نهايته.
‏هادا واحد خاين.
‏كان يوصل كل شي بنتفق أنا ‏وياك عليه لـ"عبد الله".
‏ولهذا نال ما يستحقه من جزاء.
‏مش هينفع أرجع "مصر" عن طريق المطار.
‏عايزك تساعدني أرجع بأي طريقة تانية ‏وإن شاء الله هتسمع أخبار تسرّك.
‏[صوت سيارة شرطة]
‏بدي إياكي تهدي حالك وما في أي مشكلة. اوكي؟
‏- [فاطمة] حاضر. ‏- [هاتف يرن]
‏ألو، إيه يا حبيبي؟
‏معك المقدم "محمد عبد العزيز" من "القاهرة".
‏ألو، "محمد" بيه؟
‏أيوة يا "فاطمة".
‏ما تقلقيش.
‏بس أنتي أسمعي كلامهم ‏في كل حاجة يقولوها ليكي.
‏- [محمد] بكرة هتبقي في "مصر" إن شاء الله. ‏- بجد هترجعني بكرة؟
‏حاضر.
‏أنا عايزك تروح تنام وترتاح شوية يا "محمد".
‏[محمد] افتكرتك حبتيه.
‏أو مش حبتيه، قدر يأثر عليكي.
‏بس بعد ما وصلتني رسالتك، ‏كان خلاص حصل اللي حصل.
‏وما قدرتش أوصل لك.
‏[فاطمة] حبيته إيه وبتاع إيه؟
‏كل الحكاية إن أنا لاقيتك ‏سايبني مرمية هناك بصوّره.
‏وأنا مش عارفة آخد منه أي معلومات تفيدك.
‏فقلت أقرّبه من ناحيتي شوية ‏يمكن يجيب لك أي معلومات.
‏أنا لو كنت أعرف إن هو مش هيقتلني ‏لما يعرف إن أنا بكلمك،
‏والله العظيم كنت كلمتك من أول يوم.
‏أنا في أوقات كنت ببقى عايزة ‏أخبط دماغي في الحيطة،
‏كنت ببقى خايفة جداً أكون ببوظلك شغلك.
‏بالعكس، أنتي أكتر حد فادني في شغلي.
‏أنا مش عارف أشكرك إزاي يا "فاطمة".
‏و"خالد"، مسكتوه؟
‏صدق الله العظيم.
‏"فاطمة".
‏"فاطمة"، حبيبتي.
‏- وحشتيني. ‏- وأنت كمان يا بابا.
‏أمال "خالد" فين؟
‏نزلني ومشي. قال إن عنده حاجة هيعملها.
‏حمدلله على سلامتك. البقاء لله.
‏- رجالتي فين يا "سعد"؟ ‏- رجالتك انقلبوا عليك يا شيخ "خالد".
‏الشيخ "عبد الله" ولّى عليهم "معتصم".
‏هنبات النهاردة ‏هنا وبكرة هنقابلهم في "الجيارة".
‏- السلام عليكم ورحمة الله وبركاته. ‏- وعليكم السلام.
‏حمدلله على السلامة يا رجالة. تعالوا.
‏- [رجل] البقاء لله يا شيخ "خالد". ‏- مش عايز حد يعزيني.
‏تفضلوا يا رجالة.
‏احنا والله العظيم ما بعناك يا شيخ "خالد".
‏كنا مستنينك لما ترجع نشوف هنعمل إيه.
‏ده حتى "سعد" أول ما كلمنا جينالك على طول.
‏وأنا لو مش واثق فيكم ومتأكد من ولاءكم، ‏مكنتش خليت "سعد" يكلمكم.
‏الحمّام فين؟
‏قدام على اليمين.
‏[صوت رسالة هاتف]
‏العنوان أهو.
‏"معتصم".
‏"خالد" قتل رجالتك في "لبنان" ‏بعد ما عدمهم العافية،
‏وثقتي ماتهزّتش فيك.
‏عامللي نيو لوك والفلوس بانت عليك.
‏وثقتي برضه ما تهزّتش فيك.
‏إنما "خالد" النهاردة ما ينامش في تربته،
‏مش ثقتي بس يا "معتصم"، ‏كل حاجة يا بني هتتهز.
‏[خالد] أهو ده سؤال مهم يا "زكريا".
‏أنا جايبكم ليه؟
‏عايزكم تركزوا في الكلام اللي ‏هقولهلكم كويس قوي يا رجالة.
‏[معتصم] ‏استنى هنا يا شيخ "عبد الله".
‏5 دقايق والشيخ "خالد" هيخلص على "معتصم"
‏ويفضى لحضرتك يا شيخ "عبد الله".
‏بارك الله فيك يا ابني.
‏صلي على النبي.
‏فاكر لما أبوي مات الله يرحمه ‏خدتني في حضنك وقولتلي إيه؟
‏"كل نفس ذائقة الموت."
‏صدق الله العظيم.
‏ما أنت اللي بدأت يا "خالد".
‏- أنت اللي بعتنا لـ"أبو مصعب". ‏- عشان خاين.
‏آخر واحد المفروض يستغرب هو أنت.
‏أنا تربيتك.
‏كتر خيرك يا ابني.
‏- طب عشان خاطر ربنا. ‏- ربنا؟
‏دلوقتي افتكرت ربنا؟
‏ربنا اللي بنتاجر بيه وبكلامه؟
‏ربنا اللي بنضحك بيه وبجنته ‏على العيال الصغيرة؟
‏يا راجل احنا بنجيب العيل عنده 13 و14 سنة،
‏نقوله عايز تدخل الجنة بدوسة زرار،
‏وتطلع تلاقي الحور العين قاعدين مستنينك؟
‏ربنا اللي بنستخدم جنته وناره ‏عصاية نحرك بيها ملايين؟
‏الجنة للي معانا والنار للي يعادينا.
‏ربنا بريء مني ومنك ومن أمثالنا.
‏- يا "خالد" يا ابني أنا عندي أولاد. ‏- كفاية! مش عايز أسمعك! [يطلق النار]
‏[يصرخ]
‏[رأفت] الشيخ "عبد الله" اتقتل ‏في بيت قديم في "الجيارة".
‏ده أكيد "خالد" يا "رأفت".
‏"خالد" رجع "مصر".
‏اللي رجع "خالد" "مصر" رغم كل اللي اتسجّله،
‏هو انتقامه لأخوه.
‏وصلنا لـ"خالد الدجوي". ‏اصطدناه في شقة في "نزلة السمان".
‏[صوت سيارات الشرطة]
‏[شرطي] مفيش حد في المكان يا "محمد" بيه.
‏زيبق ابن الكلب، ما يثبتش في حتة ‏حتى لو رصدناه 100 مرة.
‏كان خلاص في إيدي وقلتلك راجع ورجع.
‏اكشفلي على الموبيلات دي وعلى السيريال ‏بتاعها وشوفلي إيه اللي شغال معاه.
‏وممكن شغال معاه دلوقتي. والخطوط كمان. ‏الشيخ "مصطفى" فين؟
‏- بيخطب الجمعة في جامع.. ‏- في جامع "السلطان حسن".
‏[مصطفى] الحمد لله الذي علت الوجوه لعزته،
‏وخضعت الجباه لعظمته،
‏وبكت العيون من خشيته.
‏وأشهد أن لا إله إلا الله،
‏وحده لا شريك له،
‏له الملك وله الحمد يحيي ويميت
‏وهو على كل شيء قدير.
‏وأشهد أن سيدنا ‏ونبينا "محمداً" عبد الله ورسوله.
‏[مصطفى] أيها الإخوة الأحباب،
‏حديثنا اليوم عن مقام الخوف من الله.
‏وقد اخترت هذا الموضوع لما نراه اليوم
‏ببعد الناس عن الله،
‏وتجرؤهم عليه بارتكاب المعاصي والذنوب.
‏وما كانوا يرتكبونها إلا لقلة ‏وازع الخوف من الله في قلوبهم.
‏فباب الخوف من الله ‏من أهم أبواب عبادة المسلم.
‏فكلما زاد الخوف من الله في قلب المسلم،
‏قل اجتراؤه على المعاصي.
‏[مصطفى] ومن الناس من يقل خوف الله في قلبه
‏حتى يجترئ على الكبائر والعياذ بالله.
‏اتقوا الله وخافوه،
‏واخشوه ولا تخشوا أحداً سواه.
‏عباد الله،
‏إن الخوف من الله هو اعتراف بعظمته ‏ولنفاذ مشيئته...
‏[صوت زامور السيارة]
‏[مصطفى] والخشية يا أحباب ‏درجة أعلى وهي الخوف من الخوف.
‏والناس في خوفهم من الله متفاوتون.
‏فالعلماء أشد خشية من الله.
‏[مصطفى] لأن خوفهم مقرون بمعرفة الله.
‏قال تعالى: ‏"إنما يخشى الله من عباده العلماء."
‏الخشية أخصّ وأعلى من الخوف.
‏وقال نبينا الكريم:
‏"إني لأعلمكم بالله وأشدّكم له خشية."
‏[صوت زامور السيارة]
‏- [محمد] يللا! ‏- [رأفت] الإشارة يا فندم.
‏[مصطفى] عباد الله، اذكروا الله يذكركم.
‏واستغفروه يغفر لكم.
‏وأقم الصلاة.
‏إن الصلاة تنهى عن الفحشاء والمنكر والبغي.
‏يعظكم لعلكم تذكّرون.
‏[صوت المؤذن] الله أكبر، الله أكبر.
‏أشهد أن لا إله إلا الله.
‏أشهد أن "محمد" رسول الله.
‏- حي على الصلاة، حي على الفلاح. ‏- لا إله إلا الله.
‏- قد قامت الصلاة، قد قامت الصلاة. ‏- لله الأمر من قبل ومن بعد.
‏لا إله إلا الله.
‏- الله أكبر. ‏- [المصلّين] الله أكبر.
‏الحمد لله رب العالمين
‏الرحمن الرحيم
‏- الله أكبر. ‏- [المصلّين] الله أكبر.
‏السلام عليكم ورحمة الله.
‏[صوت المؤذن] السلام عليكم ورحمة الله.
‏السلام عليكم ورحمة الله.
‏[صوت إطلاق النار]
‏[موسيقى مؤثرة]
‏[صوت خالد] ربنا اللي بنتاجر بيه وبكلامه.
‏ربنا اللي بنضحك بيه وبجنته ‏على العيال الصغيرة.
‏ربنا اللي بنستخدم جنته وناره ‏عصاية نحرك بيها ملايين.
‏ربنا بريء مني ومنك ومن أمثالنا.
‏[موسيقى مؤثرة]
‏[صوت الحمام يطير]